Diari Oficial de la Generalitat Valenciana


Sumari del DOGV 6799, del 19-06-2012 (2012/5803)

Bases específiques i convocatòria de proves selectives per a cobrir en propietat una plaça d'auxiliar administratiu, escala d'administració general, subescala administrativa, grup C, subgrup C2, mitjançant el sistema d'oposició lliure i constitució de borsa de treball.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6799

Data del DOGV
:   19-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5803


Data del document
:   24-05-2012

Organisme emissor
:   Ajuntament de Millares

Tipus de document
:   Anunci

Descriptors 

:   * Millares
    * concurs administratiu

Bases específiques i convocatòria de proves selectives per a cobrir en propietat una plaça d'auxiliar administratiu, escala d'administració general, subescala administrativa, grup C, subgrup C2, mitjançant el sistema d'oposició lliure i constitució de borsa de treball. [2012/5803]  
1. Objecte de la convocatòria  
És objecte de les presents bases la provisió en propietat d'una plaça d'auxiliar administratiu mitjançant el sistema d'oposició lliure. Aquesta plaça s'inclou en l'oferta pública d'ocupació corresponent a l'exercici de l'any 2011, aprovada per resolució d'Alcaldia de data 27 de gener de 2011 i publicada en el Butlletí Oficial de la Província de València núm. 37, de data 14 de febrer de 2011, i en el Diari Oficial de la Comunitat Valenciana núm. 6458, de data 11 de febrer de 2011, les característiques de la qual són: grup: C2; classificació: administració general; subescala: auxiliar administrativa; nombre de vacants: 1; denominació: auxiliar administrativa.  
  
2. Normativa reguladora  
El procés selectiu s'ajustarà al que disposen les presents bases i al que estableixen les normes següents:  
- Llei 7/2007, de 12 d'abril, per la qual s'aprova l'Estatut Bàsic de l'Empleat Públic.  
- Llei 7/1985, de 2 d'abril, Reguladora de les Bases del Règim Local.  
- Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local.  
- Llei 30/1984, de 2 d'agost, de Mesures per a la Reforma de la Funció Pública, amb les modificacions introduïdes per successives lleis.  
  
- Reial Decret 896/1991, de 7 de juny, pel qual s'estableixen les regles bàsiques i els programes mínims a què ha d'ajustar-se el procediment de selecció dels funcionaris d'administració local.  
- Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana.  
- Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana.  
- Reial Decret 364/1995, de 10 de març, que aprova el Reglament general d'ingrés del personal al servei de l'administració general de l'estat i de provisió de llocs de treball i promoció professional dels funcionaris civils de l'administració de l'estat.  
- Reial Decret 462/2002, de 24 de maig, sobre indemnitzacions per raó del servei.  
- Altres normes generals que s'apliquen.  
  
3. Requisits dels aspirants  
3.1. Per a ser admés al present procés selectiu per a l'accés a la funció pública local, els aspirants hauran de complir els requisits establits amb caràcter general en els articles 56 i 57 de la Llei 7/2007, de 12 d'abril, de l'Estatut Bàsic de l'Empleat Públic. Així, serà necessari:  
  
a) Tindre la nacionalitat espanyola o, en el cas d'estrangers, els nacionals dels estats membres de la Unió Europea, així com els cònjuges dels espanyols i dels nacionals d'altres estats membres de la Unió Europea, sempre que no estiguen separats de dret, així com els seus descendents i els del seu cònjuge, sempre que no estiguen separats de dret, que siguen menors de 21 anys o majors d'aquesta edat dependents. També les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya en què s'aplique la lliure circulació de treballadors.  
  
b) Haver complit 16 anys i no excedir, si escau, de l'edat màxima de jubilació forçosa o d'aquella que puga establir-se per llei.  
c) Posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
d) No haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se inhabilitat per a l'exercici de funcions públiques.  
e) Estar en possessió del títol de Graduat Escolar, títol de Graduat en Ensenyament Secundari Obligatori, Formació Professional de primer grau o equivalent. Correspon a l'autoritat acadèmica competent declarar l'equivalència de títols.  
Els qui superen les proves selectives hauran d'acreditar, mitjançant el corresponent certificat mèdic oficial, que posseeixen les capacitats i aptituds físiques i psíquiques necessàries per a l'exercici de les corresponents funcions o tasques.  
3.2. Els que per estar afectats d'una minusvalidesa necessiten adaptacions per a la realització de les proves, ho indicaran en l'apartat corresponent de la instància a fi que es puguen adoptar les mesures oportunes, les quals seran concedides a criteri del tribunal selectiu, amb estudi previ i sempre que es garantisquen les condicions d'igualtat amb la resta d'aspirants. En aquells casos en què se susciten dubtes sobre l'oportunitat en allò que s'ha sol·licitat, es podrà oir l'interessat, així com demanar assessorament i, si escau, col·laboració dels òrgans tècnics competents. En tot cas, haurà d'haver-hi congruència entre l'adaptació que se sol·licita i la naturalesa de l'exercici per al qual es demana ja que aquella no pot desvirtuar el sentit de la prova.  
Així mateix, hauran de fer declaració expressa que compleixen els requisits exigits i capacitat per a l'exercici del lloc de treball. Si en el desenvolupament del procés selectiu se suscitaren dubtes en el tribunal respecte de la capacitat de l'aspirant amb discapacitat per a l'exercici de les funcions de la plaça a què opta, es podrà demanar el corresponent dictamen de l'òrgan competent. En aquest cas, fins que s'emeta el dictamen l'aspirant podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés fins a la recepció del dictamen.  
  
3.3. Les condicions per a ser admés al procés selectiu hauran de complir-se en el moment de finalització del termini de presentació de sol·licituds i mantindre's durant tot el procés selectiu, fins al moment de la presa de possessió.  
  
4. Presentació d'instàncies  
4.1. Els qui desitgen participar en la present convocatòria hauran de sol·licitar-ho mitjançant instància que figura com a annex I de les presents bases i que es dirigirà a l'alcalde president de la corporació i es presentarà en el registre general durant el termini de 20 dies naturals, comptats a partir de l'endemà de la publicació de l'extracte de la present convocatòria en el Butlletí Oficial de l'Estat; si l'últim dia del termini és dissabte, s'entendrà prorrogat automàticament fins al dia hàbil següent.  
Les bases es publicaran en el Butlletí Oficial de la Província de València i en extracte en el Diari Oficial de la Comunitat Valenciana, així com al tauler d'anuncis de l'Ajuntament de Millares.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú. En el cas que la instància no es presente en el registre d'entrada d'aquest Ajuntament sinó en altres registres admissibles, s'haurà de remetre en el termini de presentació d'instàncies un fax al número 011 247 935 amb indicació d'aquesta circumstància i identificant l'aspirant.  
Per a ser admesos i prendre part en les proves selectives a més de les seues circumstàncies personals, els sol·licitants hauran de manifestar en les instàncies que compleixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Aquestes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
4.2. La instància haurà d'anar acompanyada del justificant d'haver ingressat els drets d'examen, establits en 30,00 euros, i s'haurà d'adjuntar a la instància resguard acreditatiu del seu ingrés directe o per transferència en el compte número 2038 6385 12 2764230953 obert a nom de l'Ajuntament de Millares en Bankia; es farà constar en la transferència concepte, nom i DNI de l'aspirant. Així mateix s'haurà d'adjuntar fotocòpia compulsada del DNI o passaport de l'aspirant.  
No obstant això, gaudiran d'exempció els que en el moment de presentar la sol·licitud es troben en situació de desocupació i no siguen perceptors de cap tipus de subsidi. Hauran d'adjuntar a la sol·licitud certificat expedit pel Servef acreditatiu de tals circumstàncies.  
Els drets d'examen indicats només seran tornats als que no siguen admesos al procediment selectiu per falta d'algun dels requisits exigits per a prendre part en aquest.  
4.3. No serà esmenable i produirà l'exclusió de l'aspirant en la relació que s'aprove:  
- L'impagament dels drets d'examen o la falta d'acreditació de la seua exempció.  
- La presentació de la sol·licitud extemporània, bé abans o després del termini corresponent de presentació de sol·licituds de participació en el procés selectiu.  
- No fer constar que es compleixen tots i cada un dels requisits exigits en les presents bases.  
  
5. Admissió d'aspirants  
Finalitzat el termini d'admissió d'instàncies i en el termini màxim d'un mes, per resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València i al tauler d'edictes de l'Ajuntament; es concedirà un termini de 10 dies hàbils per a reclamacions, comptats a partir de l'endemà de la publicació d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú  
  
En tot cas, a fi d'evitar errors i, en el supòsit de produir-se'n, possibilitar la seua esmena en el termini i la forma escaient, els aspirants comprovaran fefaentment no sols que no figuren en la relació provisional d'exclosos sinó, a més, que els seus noms i dades consten correctament en la pertinent relació d'admesos.  
Transcorregut el termini d'esmena, l'Alcaldia aprovarà la llista definitiva d'aspirants admesos i exclosos, que es publicarà en el BOP i al tauler d'edictes de l'Ajuntament. La mateixa publicació servirà de notificació a l'efecte d'impugnacions i recursos.  
La resolució d'aprovació de la llista definitiva posarà fi a la via administrativa i contra aquesta es podrà interposar recurs contenciós administratiu, previ, si escau, al recurs potestatiu de reposició de l'article 116 de la Llei 30/1992, segons redacció de la Llei 4/1999, de 13 de gener.  
En la mateixa resolució en què s'aprove la llista definitiva d'aspirants admesos i exclosos es fixarà la composició del tribunal selectiu, lloc, data i hora de la seua constitució, així com el lloc, data i hora del primer exercici de l'oposició i l'ordre de crida dels aspirants, que es determinarà per ordre alfabètic.   
Les proves no podran començar fins que transcórreguen almenys 10 dies hàbils des de la publicació d'aquest anunci. La resta de proves i les successives crides i convocatòries i, en definitiva, qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives, s'exposaran en els locals on s'haja celebrat l'exercici anterior o en els que s'assenyalen en l'últim anunci, i bastarà aquesta exposició, en la data en què s'inicie, com a notificació a tots els efectes. També s'exposaran al tauler d'edictes de l'Ajuntament. Entre la terminació d'un exercici i el començament del següent haurà de transcórrer un termini mínim de 48 hores i un màxim de 20 dies.  
Si en qualsevol moment del procés selectiu el tribunal té coneixement que algun dels aspirants no posseeix la totalitat dels requisits exigits en aquestes bases, amb audiència prèvia de l'interessat, es proposarà la seua exclusió a l'alcalde president de l'Ajuntament, i s'indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
  
6. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual i aquesta no podrà ostentar-se en representació o per compte de ningú.  
  
La composició del tribunal qualificador serà la següent:  
President: un/a funcionari/ària de carrera d'aquesta o una altra corporació pertanyent a un grup de titulació de la mateixa categoria o superior, designat per l'alcalde president.  
Secretari: el de la corporació o funcionari al servei d'aquesta en qui delegue d'aquesta o d'una altra corporació.  
Vocals:   
- Un representant de l'Administració de la Generalitat Valenciana designat per la Conselleria de Presidència, Direcció General d'Administració Local, que actuarà a títol individual, sense representar-la.  
  
- Dos funcionaris de carrera d'aquesta o una altra corporació, pertanyent a un grup de titulació de la mateixa categoria o superior, designat per l'alcalde president.  
La designació dels membres del tribunal inclourà la dels respectius suplents.  
El tribunal tindrà la consideració d'òrgan col·legiat, i a aquest efecte, estarà subjecte a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a les causes generals d'abstenció i recusació contingudes en aquesta.  
Tots els membres del tribunal hauran d'estar en possessió d'una titulació igual o superior a l'exigida en la respectiva convocatòria i pertanyent al mateix grup o grups superiors. L'exigència de professionalització dels membres dels òrgans de selecció es configura com un mandat bàsic en la normativa vigent, per tant, si dins de l'esfera de l'administració pública convocant no es disposa de personal suficient que complisca aquest perfil, resultarà necessari acudir a la col·laboració o cooperació interadministrativa.  
El tribunal podrà demanar els serveis dels assessors tècnics que considere oportuns per a analitzar qüestions concretes del procés selectiu i el nomenament d'aquests haurà de fer-se públic junt amb el del tribunal. El tribunal podrà així mateix, i en qualsevol moment, requerir als aspirants que acrediten la seua personalitat, i a aquest fi hauran d'anar proveïts del document nacional d'identitat o un altre document acreditatiu.  
El tribunal no podrà constituir-se ni actuar sense l'assistència de la meitat almenys dels seus integrants, titulars i/o suplents, indistintament, sense que puguen substituir-se entre si en la mateixa sessió, i en el cas d'absència del president o suplent d'aquest, actuarà com a president el vocal de més edat. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut ordre en aquestes en tot el que no disposen aquestes bases, i per a la seua adequada interpretació; s'adoptaran els acords dels integrants per majoria simple dels assistents. La constitució del tribunal exigeix, necessàriament, la presència del president i el secretari, o si escau, dels qui els substituïsquen.  
Contra les resolucions i actes de tràmit qualificats del tribunal únicament es podrà interposar recurs d'alçada davant de l'alcalde president de la corporació.  
De cada sessió el secretari estendrà una acta, on farà constar les qualificacions dels exercicis, les incidències i votacions que es produïsquen, les quals formaran l'expedient.  
Els membres del tribunal i els assessors especialistes percebran les indemnitzacions que per raons del servei tinguen establides en el Reial Decret 462/2002, de 24 de maig, sobre indemnitzacions per raó del servei.  
El tribunal que actue en aquestes proves tindrà la categoria tercera de les indicades en l'article 30.1.b del Reial Decret 462/2002, de 24 de maig, sobre indemnitzacions per raó del servei.   
Al tribunal li correspon el desenvolupament i la qualificació de les proves selectives, i la seua actuació està vinculada a les presents bases; no pot aprovar ni declarar que han superat les proves selectives un nombre d'aspirants superior al de places convocades excepte el que disposa l'article 61-8 de la Llei 7/2007, de 12 d'abril, de l'Estatut Bàsic de l'Empleat Públic.  
Les decisions s'adoptaran per majoria de vots.  
  
7. Començament i desenvolupament del procés selectiu  
Les proves no podran començar fins que transcórreguen almenys 15 dies hàbils des de la publicació de les llistes definitives d'admesos a què es refereix la base cinquena, ni més de 45 dies naturals després.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Aquests anuncis hauran de fer-se públics pel tribunal al local on s'hagen realitzat les actuacions i al tauler d'edictes Ajuntament.  
Els opositors seran convocats per a cada exercici en crida única, excepte cas de força major degudament justificat i apreciat pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
El sistema de selecció dels aspirants serà d'oposició lliure. Els exercicis de l'oposició seran els següents:  
Primer exercici: obligatori i eliminatori.  
Consistirà a desenvolupar per escrit, durant un període màxim de 60 minuts, un qüestionari de 50 preguntes tipus test, amb quatre respostes alternatives, de les quals només una serà la correcta, sobre el programa de l'annex II a la convocatòria.   
Cada dos respostes incorrectes restaran una de les preguntes contestades correctament. Les respostes no contestes ni puntuaran ni restaran.  
La puntuació d'aquest exercici serà de 0 a 10 punts, i caldrà un mínim de 5 punts per a superar-lo. Així mateix, quedaran eliminats els opositors que no hagen contestat un mínim de 35 preguntes en aquest exercici.  
Segon exercici: obligatori i eliminatori.  
Consistirà a desenvolupar per escrit, durant un període màxim de 50 minuts, cinc preguntes, relacionades amb el programa que es conté en l'annex II, sense que es referisquen necessàriament a un epígraf concret d'aquest; els aspirants tindran àmplia llibertat quant a la seua forma d'exposició.  
Aquest exercici serà llegit en sessió pública davant del tribunal, que podrà formular les preguntes o els aclariments que sobre aquest estime oportunes. Es valorarà el coneixement sobre els temes exposats, la claredat i ordre de les idees, la facilitat d'expressió escrita, l'aportació personal de l'aspirant i la seua capacitat de síntesi.  
La puntuació d'aquest exercici serà de 0 a 10 punts, i caldrà un mínim de 5 punts per a superar-lo.  
Tercer exercici: obligatori i eliminatori.  
Consistirà en un exercici de caràcter pràctic, a realitzar en una sola sessió, relacionat amb les funcions pròpies de les places convocades. El tribunal proposarà tres alternatives, de les quals les persones opositores hauran de triar-ne dos.  
Es qualificarà l'anàlisi, els coneixements, el plantejament, la claredat de l'exposició i la claredat de conceptes.  
El temps per a la realització d'aquest exercici serà de 60 minuts. La puntuació d'aquest exercici serà de 0 a 10 punts, i caldrà un mínim de 5 punts per a superar-lo.  
Als aspirants amb minusvalideses que ho sol·liciten motivadament en la instància per la qual sol·liciten prendre part en la convocatòria, els facilitarà el tribunal les adaptacions possibles de temps i mitjans per a la realització de les proves. A aquest efecte indicaran en la instància el tipus d'adaptacions que necessiten que, en cap cas, menyscabaran els nivells de coneixements exigibles per a superar les proves ni les condicions d'igualtat amb la resta dels aspirants.  
En la realització dels exercicis escrits, sempre que siga possible, haurà de garantir-se l'anonimat dels aspirants. Per a això, els exercicis escrits es realitzaran sobre fulls de paper codificats que tenen una matriu desprenible. En aquesta matriu, que contindrà el mateix codi que el full de l'exercici, es consignaran les dades personals de l'opositor i serà separada del full d'examen i custodiada degudament pel secretari mitjançant sobre tancat, lacrat i firmat per tots els membres del tribunal. Una vegada corregits els exercicis, s'obrirà el sobre per a comprovar la identitat dels aspirants que els han realitzat.  
La puntuació màxima serà de 30 punts. El tribunal qualificador queda facultat per a determinar el nivell mínim exigit per a superar els exercicis eliminatoris, de conformitat amb el sistema de valoració que s'adopte en cada prova.  
Les qualificacions de cada exercici es faran públiques al tauler d'edictes de l'Ajuntament.  
L'ordre de qualificació definitiva serà el resultant de la suma total de punts obtinguts en les proves realitzades, ordenades de major a menor.  
  
  
8. Relació d'aprovats, presentació de documents i nomenament  
  
La relació d'aspirants que han superat les proves es formarà amb els que hagen realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a aquesta puntuació el total de punts obtinguts en la fase de concurs. Aquesta relació començarà amb l'aspirant que haja obtingut d'aquesta manera la puntuació més alta i finalitzarà quan el nombre d'inclosos en aquesta coincidisca amb el nombre de llocs convocats. Si el nombre d'aspirants indicats d'aquesta manera és inferior al de places convocades, les no cobertes es declararan desertes. El tribunal no podrà declarar aprovats més aspirants que el total de places a cobrir en la convocatòria.  
En els supòsits d'empat en les qualificacions finals, la proposta es farà a favor del qui haja obtingut major puntuació en l'exercici tipus test de la fase d'oposició, i en cas de persistir l'empat, en l'exercici escrit.  
  
El tribunal elevarà a l'Alcaldia, en l'acta de l'última sessió, proposta de nomenament com a funcionaris de carrera a favor dels aspirants aprovats.  
Els aspirants proposats presentaran en el registre de l'Ajuntament, en el termini de 20 dies hàbils comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria i, en concret, els següents:  
- Fotocòpia del DNI o documents equivalents per als nacionals d'altres estats a què fa referència la base tercera degudament compulsada.  
  
- Fotocòpia degudament compulsada de la titulació acadèmica exigida per a l'accés a les proves en la base tercera, i en el supòsit de titulació equivalent, certificat o documentació original de l'autoritat acadèmica acreditativa de tal equivalència.  
- Declaració jurada de no haver sigut separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a les que exercien en el cas del personal laboral, en què haja sigut separat o inhabilitat. En cas de ser nacional d'un altre estat, declaració de no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes, l'accés a l'ocupació pública.  
- Certificat mèdic acreditatiu de posseir la capacitat funcional física i psíquica necessària per a l'exercici de les funcions del lloc de treball objecte de la convocatòria.  
Els que tinguen la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament; per tant, hauran de presentar únicament el certificat del ministeri, conselleria, corporació local o de l'organisme públic de què depenguen, justificatiu de la seua condició de funcionari al servei d'una administració pública i que compleixen les condicions i requisits assenyalats.  
Els que en el termini indicat, i excepte casos de força major degudament acreditats, no presenten la seua documentació o no complisquen els requisits exigits no podran ser nomenats i quedaran anul·lades totes les seues actuacions sense perjudici de la responsabilitat en què puguen haver incorregut per falsedat en la instància. En aquest cas, la presidència de la corporació, amb la proposta prèvia del tribunal a sol·licitud de l'òrgan convocant, efectuarà nomenament en el cas que hi haja algun aspirant que haja superat totes les proves del procés selectiu i seguisca en l'ordre de millor puntuació.  
Transcorregut el termini de presentació de la documentació, l'alcalde dictarà una resolució, que es publicarà en el Butlletí Oficial de la Província i en el Diari Oficial de la Comunitat Valenciana, i procedirà al nomenament com a funcionari/ària de carrera, grup C2, sector administració general, de la persona que supere el procés selectiu.  
Els opositors nomenats hauran de prendre possessió en el termini de tres dies hàbils des de l'endemà de la publicació del nomenament si no implica canvi de residència o en el termini d'un mes des del següent a l'esmentada publicació si suposa canvi de residència. Si no prenen possessió en el termini assenyalat sense causa justificada, els opositors perdran tots els seus drets per a adquirir la condició de funcionari de carrera i les places quedaran vacants.  
Per a la presa de possessió els interessats compareixeran durant qualsevol dels dies expressats en el paràgraf anterior, de 09.00 a 14.00 hores, en el Departament de Personal, i en aquest moment, i com a requisits previs a l'extensió de la diligència que la constate, hauran de prestar el jurament o promesa d'acord amb la fórmula que disposa el Reial Decret 707/1979, de 5 d'abril, regulador de la fórmula per a presa de possessió de càrrecs o funcions públiques, així com formular declaració jurada, en els impresos establits a aquest efecte, de les activitats que realitzen i de la no-percepció d'havers passius que siguen incompatibles en ambdós casos.  
  
9. Borsa de treball  
Es constituirà borsa de treball derivada del procés selectiu amb aquells aspirants que hagen aprovat algun exercici de la fase d'oposició, en l'ordre de prelació que els corresponga d'acord amb les puntuacions obtingudes i més exercicis superats.  
Quan siga procedent cobrir amb caràcter temporal un lloc de treball per personal pertanyent a la borsa de treball, se citarà a qui corresponga per torn per a acreditar la documentació requerida en el procés. Qui renuncie al lloc oferit serà exclòs de la borsa, excepte causa justificada. Es consideraran causes justificades aquelles especificades en l'article 14 de l'Orde de 17 de gener de 2006, de la Conselleria de Justícia, Interior i Administracions Públiques, sobre regulació de borses d'ocupació temporal.  
El nomenament s'efectuarà com a funcionari interí i quedarà sotmés a un període de pràctiques de sis mesos. Transcorregut el període de pràctiques o període inferior amb expressa motivació, la Secretaria de l'Ajuntament emetrà un informe sobre el treball desenvolupat per l'aspirant seleccionat el qual, si és desfavorable, es traslladarà a l'afectat perquè formule les al·legacions que estime pertinents en el termini de 10 dies.  
Els que no superen el període de pràctiques decauran en tots els drets derivats del nomenament com a funcionari interí en pràctiques, i l'Alcaldia resoldrà el que corresponga.  
Superat el període de pràctiques es mantindrà el nomenament com a funcionari interí fins a la desaparició de les circumstàncies que van motivar el seu nomenament.  
  
Deu. Incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el que no disposen aquestes bases.  
  
Onze. Recursos  
Contra les presents bases i la present convocatòria, actes que posen fi a la via administrativa, es poden interposar:  
a) Recurs de reposició, amb caràcter potestatiu, davant de l'òrgan municipal que dicte l'acte. El termini per a interposar aquest recurs serà d'un mes, comptat des de l'endemà de la publicació de les presents bases en el Butlletí Oficial de la Província. Interposat el recurs no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptat des de la data de la seua interposició sense haver-se notificat la seua resolució, i en aquest cas quedarà expedita la via contenciosa administrativa.  
b) Recurs contenciós administratiu, directament davant del Tribunal Superior de Justícia de la Comunitat Valenciana, de conformitat amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com els articles 14.2 i 46 de la Llei 29/1988, de 13 de juliol, Reguladora de la Jurisdicció Contenciosa Administrativa.  
El termini per a interposar el recurs és:  
1. De dos mesos, comptats des de la publicació de les presents bases en el Butlletí Oficial de la Província, si no s'ha interposat recurs de reposició.  
2. De dos mesos, comptats, des del dia en què es notifique la resolució expressa del recurs de reposició si aquest s'haguera interposat.  
3. De sis mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'aquest.  
Tot això sense perjudici que es puga exercir qualsevol altre recurs o acció que es considere convenient en defensa dels respectius interessos.  
  
Millares, 24 de maig de 2012.- L'alcalde president: Higinio Pérez Pla.  
  
  
ANNEX I  
  
Model d'instància  
  
(Nom i cognoms) ..., veí/ïna de ..., amb domicili a ... al c/ ..., amb document nacional d'identitat número ..., número de telèfon ..., assabentat/da del procediment convocat per l'Ajuntament de Millares per a la celebració de proves selectives, pel procediment d'oposició lliure, per a la provisió en propietat del lloc de treball d'auxiliar administratiu de naturalesa funcionarial.  
Exposa:  
a) Que compleix tots i cada un dels requisits exigits en les bases de la convocatòria.  
b) Que coneix i accepta la totalitat de les bases que regeixen aquest sistema selectiu.  
c) Que aporta, junt amb la instància, els documents exigits en les bases.  
d) Que promet que no ha sigut separat/da mitjançant expedient disciplinari del servei de qualsevol administració pública ni trobar-se incapacitat/da per a l'exercici de funcions públiques.  
Per tot això, suplica:  
Ser admés/sa a les proves selectives, pel procediment de concurs oposició, convocades per l'Ajuntament de Millares, i esmentades a l'inici d'aquesta instància i declara que són certes les dades consignades en aquesta i comprometre's a provar documentalment totes les dades que figuren en la sol·licitud.  
  
Firmat  
  
Millares, ... de ... de 201...  
  
Alcalde president de l'Ajuntament de Millares.  
  
  
ANNEX II  
  
Tema 1. La Constitució Espanyola de 1978. Característiques, estructura i contingut general. Procediments de reforma. Valors i principis constitucionals.   
Tema 2. Els drets i deures fonamentals dels espanyols en la Constitució. Garantia i tutela d'aquests. La protecció jurisdiccional dels drets fonamentals de la persona. El recurs d'empara.  
  
Tema 3. La Corona. Les Corts Generals. El procediment d'elaboració de les lleis. Classes de lleis. La funció financera de les Corts. La funció de control de les Corts. Òrgans de control dependents de les Corts Generals: el Defensor del Poble i el Tribunal de Comptes. El Govern i l'Administració de l'Estat.   
Tema 4. El poder judicial. Regulació constitucional de la justícia. L'organització de l'administració de justícia a Espanya: ordes jurisdiccionals. El Ministeri Fiscal. El Tribunal Constitucional en la Constitució i en la seua llei orgànica. El sistema espanyol de control de constitucionalitat de les lleis.  
Tema 5. L'organització territorial de l'Estat. Les comunitats autònomes en la Constitució Espanyola. Els estatuts d'autonomia: elaboració, significat i contingut. Sistema constitucional de distribució de competències entre l'Estat i les comunitats autònomes. L'administració local.  
  
Tema 6. Estatut d'Autonomia: les Corts Valencianes, el president de la Generalitat Valenciana. El Govern Valencià. L'administració local en l'Estatut.  
Tema 7. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius. Condicions. La notificació: contingut, termes i terminis, la pràctica. La notificació defectuosa. La publicació. La invalidesa de l'acte administratiu. Supòsits de nul·litat de ple dret i anul·labilitat. El principi de conservació de l'acte administratiu.  
Tema 8. El procediment administratiu comú. Els interessats: classes. La iniciació del procediment: classes, esmena i millora de sol·licituds. Presentació de sol·licituds, escrits i comunicacions. Els registres administratius. Termes i terminis: còmput, ampliació i tramitació d'urgència. Ordenació. Instrucció: intervenció dels interessats, prova i informes. Terminació del procediment.  
Tema 9. L'execució forçosa dels actes administratius: els seus mitjans i principis d'utilització. Recursos administratius: principis generals. Actes susceptibles de recurs administratiu. Classes de recursos. Les reclamacions administratives prèvies a l'exercici d'accions civils i laborals. Procediments substitutius dels recursos administratius: conciliació, mediació i arbitratge.  
Tema 10. Objecte i àmbit d'aplicació del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic. Les parts en els contractes del sector públic. Normes específiques de contractació en les entitats locals. El contractista: capacitat, solvència, prohibicions, classificació. Procediments, formes i criteris d'adjudicació. Garanties. Perfeccionament i formalització del contracte. Execució i modificació dels contractes. Prerrogatives de l'administració. Extinció del contracte.  
  
Tema 11. Classes de contractes del sector públic: el contracte d'obres, el contracte de concessió d'obra pública, el contracte de subministrament, el contracte de serveis i els contractes de col·laboració entre el sector públic i el sector privat.  
Tema 12. La responsabilitat de l'administració pública: caràcters. Els pressupostos de la responsabilitat. Danys indemnitzables. L'acció i el procediment administratiu en matèria de responsabilitat. La responsabilitat patrimonial de les autoritats i del personal al servei de les administracions.  
Tema 13. L'administració local en la Constitució. Entitats que la integren. El principi d'autonomia local: significat, contingut i límits. La Carta Europea de l'Autonomia Local. La Llei 8/2010, de 23 de juny, de la Generalitat, de Règim Local de la Comunitat Valenciana. El marc competencial de les entitats locals. El sistema electoral local. Elecció dels regidors i alcaldes. Qüestió de confiança i moció de censura en l'àmbit local.  
Tema 14. El municipi: concepte i elements. El terme municipal. La població municipal. El padró d'habitants. L'organització municipal. Els municipis de règim comú. Òrgans necessaris. Òrgans complementaris. Règim de sessions i acords dels òrgans de govern local. Actes, certificacions, comunicacions, notificacions i publicació d'acords.   
  
Tema 15. La potestat reglamentària de les entitats locals: reglaments i ordenances. Procediment d'elaboració i aprovació. El Reglament Orgànic Municipal. Els bans.  
Tema 16. Els béns de les entitats locals. Classes. Béns de domini públic. Béns patrimonials. Prerrogatives i potestats de les entitats locals en relació amb els seus béns. Els béns comunals. L'inventari.  
  
Tema 17. El servei públic en les entitats locals. Els modes de gestió.  
Tema 18. El personal al servei de les corporacions locals: classes i règim jurídic. Selecció del personal i provisió de llocs de treball. Permisos, vacances i llicències. Drets, deures i situacions administratives. Règim d'incompatibilitats del personal al servei de les corporacions locals.  
Tema 19. Les hisendes locals. Impostos, taxes i contribucions especials. Els preus públics.  
Tema 20. El pressupost general de les entitats locals: concepte i contingut. Especial referència a les bases d'execució del pressupost. L'elaboració i aprovació del pressupost general. La pròrroga pressupostària. L'estructura pressupostària.  
Tema 21. Delimitació i situació dels crèdits pressupostaris. Les modificacions pressupostàries: classes, concepte, finançament i tramitació. L'execució del pressupost de despeses i d'ingressos: les seues fases. La liquidació del pressupost.  
Tema 22. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.